APSTIPRINĀTS
Nīcas novada domes 
Iepirkumu komisijas sēdē,
protokols Nr.1
2019. gada 24. maijā

IEPIRKUMS
Atbilstoši Publisko iepirkumu likuma 9.panta kārtībai

būvdarbi projektā “DABAS PARKA "BERNĀTI" DABAS AIZSARDZĪBAS PLĀNA APSAIMNIEKOŠANAS PASĀKUMU IEVIEŠANA”

Nolikums

Iepirkuma identifikācijas numurs
NND/2019/06

Nīca

2019

SATURS

NOLIKUMĀ LIETOTIE TERMINI
1.	VISPĀRĪGĀ INFORMĀCIJA
2.	INFORMĀCIJA PAR IEPIRKUMA PRIEKŠMETU
3.	PIEDĀVĀJUMS
4.	PRASĪBAS PRETENDENTIEM UN IESNIEDZAMIE DOKUMENTI
5.	IEPIRKUMA PROCEDŪRAS DOKUMENTI UN PAPILDUS INFORMĀCIJA1
6.	PRASĪBAS PIEDĀVĀJUMU NOFORMĒŠANAI1
7.	PIEDĀVĀJUMA IZVĒRTĒŠANAS KRITĒRIJS3
8.	LĪGUMA SLĒGŠANA3
9.	PIELIKUMI4

NOLIKUMĀ LIETOTIE TERMINI

Iepirkums	iepirkuma procedūra, kas tiek rīkota saskaņā ar Publisko iepirkumu likuma 9.pantu. Iepirkumu izziņo, publicējot paziņojumu par paredzamo iepirkumu Iepirkuma uzraudzības biroja mājas lapā internetā www.iub.go.lv un Pasūtītāja mājas lapā internetā www.nica.lv/pasvaldiba/iepirkumi/publiskie-iepirkumi/ 
	
Pretendents	juridiska vai fiziska persona, vai personu apvienība, kas iesniegusi piedāvājumu veikt būvdarbus saskaņā ar Pasūtītāja prasībām
	
Apakšuzņēmējs	pretendenta vai tā apakšuzņēmēja piesaistīta vai nolīgta juridiska vai fiziska persona, kura veic būvdarbus vai sniedz pakalpojumus, kas nepieciešami ar pasūtītāju noslēgta publiska būvdarbu līguma izpildei
	
Komisija	visus ar iepirkuma norisi saistītos jautājumus risina iepirkuma komisija, kas izveidota ar Nīcas novada domes 2014. gada 24. septembra rīkojumu Nr.2.1.5./86, ņemot vērā 2017. gada 28. februāra rīkojumu Nr.2.1,5/34, 2017. gada 16. jūnija rīkojumu Nr.2.1.5/87, 2018. gada 5. septembra rīkojumu Nr.2.1.5/89,2019.gada rīkojumu Nr.2.1.5/45 un 2019.gada 8.aprīļa rīkojumu Nr.2.1.5/51 par izmaiņām iepirkuma komisijas sastāvā (turpmāk tekstā - Komisija).
	
Izpildītājs	pretendents, ar kuru Pasūtītājs noslēdzis iepirkuma līgumu
	
Pasūtītājs	Nīcas novada dome
Bārtas iela 6, Nīca, Nīcas pagasts, Nīcas novads, LV-3473
Reģ. Nr. 90000031531
Tālrunis: + 371 25449086
Fakss: + 371 63489502
E-pasts: dome@nica.lv 
Darba laiks: Darba dienās: 8:30 – 12:00 un 12:30 - 17:00, izņemot pirmdienās: līdz 18:00, piektdienās: līdz 16:00. Pirmssvētku dienās darba laiks ir saīsināts par 2 stundām.

Kontaktpersona par iepirkuma procedūras jautājumiem
Inga Vaiteika – iepirkumu speciāliste
Tālrunis: + 371 25449086
e-pasts: iepirkumi@nica.lv
Kontaktpersona par iepirkuma priekšmetu un tehnisko specifikāciju
Ieva Taurinskaite – Attīstības nodaļas projektu vadītāja
Tālrunis: + 371 28220842
e-pasts: ieva.taurinskaite@nica.lv 	

1.	VISPĀRĪGĀ INFORMĀCIJA

1.1.	Iepirkuma priekšmets
1. kārtas būvdarbi teritorijas labiekārtojumam Bernātu dabas parkā, īpašumā “Jūraskāpas’’ (kad. nr. 64780080368) atbilstoši SIA ‘’BM-projekts’’ izstrādātajam būvprojektam (nolikuma 9. pielikums).

1.2.	CPV kods
45220000-5 (Inženiertehniskie un celtniecības darbi),71200000-0 (arhitektūras un saistītie pakalpojumi)

1.3.	Iepirkuma procedūra
Iepirkums tiek veikts atbilstoši Publisko iepirkumu likuma 9. panta nosacījumiem.

1.4.	Projekts
Iepirkums tiek veikts projekta “Dabas parka “Bernāti” dabas aizsardzības plāna apsaimniekošanas pasākumu ieviešana” (pr.nr. 1-08/281/2018) ietvaros. Projekts tiek īstenots ar Latvijas vides aizsardzības fonda atbalstu valsts budžeta programmas 21.00.00 “Vides aizsardzības fonds un iemaksas starptautiskajās organizācijās” apakšprogrammas 21.02.00 “Vides aizsardzības projekti” vadlīnijā “Dabas un bioloģiskās daudzveidības saglabāšana un aizsardzība” aktivitātē “Īpaši aizsargājamo dabas teritoriju (ĪADT) dabas aizsardzības plānu ieviešana”. 

1.5.	Līguma izpildes laiks
Būvdarbu izpildes termiņš 2019. gada 30. septembris.

1.6.	Līguma izpildes vieta
Būvdarbu izpildes vieta: “Jūraskāpas” Nīcas pagasts, Nīcas novads, zemes vienības kadastra apzīmējums 64780080368. Objekta vieta ir publiski pieejama, un iepriekšēja vienošanās par tās apskati nav nepieciešama.

2.	INFORMĀCIJA PAR IEPIRKUMA PRIEKŠMETU

2.1.	Iepirkuma mērķis
Jaunas labiekārtojuma infrastruktūras izveide Bernātu dabas parkā, atpūtas vietā "Tālais stāvlaukums", lai samazinātu piekrastes apmeklētāju ietekmi uz īpaši aizsargājamiem biotopiem "mežainās piejūras kāpas" un "embrionālās kāpas", veicinātu teritorijas kopējās vērtības pieaugumu, nodrošinātu saudzīgu dabas resursu publiskumu, kā arī izveidotu mūsdienīgu un universāliem dizaina principiem atbilstošu pieeju pie jūras.
2.2.	Galvenie darbi:
1)	gājēju laipas izbūve (platums 1200mm, garums 94m, kopējais apjoms 
~ 112,8m2);
2)	gājēju laipas izbūve (platums 1800mm, garums 209m, kopējais apjoms 
~ 376,2m2);
3)	skatu platformas izbūve (kopējais platformas laukums ~142m2).
2.1.1.	Būvniecības darbi jāveic tikai 1. kārtai (koka laipas, skatu platforma un kāpnes).

2.3.	Tehniskā specifikācija:
2.3.1.	Laipas un skatu platformas klājam (grīdas dēļiem) jāizmanto zāģmateriāls. Kāpnēm tiek izmantoti rievotie terases dēļi.
2.3.2.	Solam-zvilnim sēdvirsmas dēļi un atzveltnes dēļi – ēvelēti.

2.4.	Īpaši noteikumi līguma izpildei
2.4.1.	Izpildītājs būvdarbus organizē un veic saskaņā ar darbu izpildes laika un naudas plūsmas grafiku, kas tiek iesniegts pirms Līgums slēgšanas un tiek pievienots Līgumam kā tā neatņemama sastāvdaļa.
2.4.2.	Būvdarbu laikā būvnieks īsteno un nodrošina radušos atkritumu utilizāciju normatīvajos aktos noteiktajā kārtībā, ievērojot vides aizsardzības prasībām atbilstošus atkritumu apsaimniekošanas principus.
2.4.3.	Pasūtītājs būvlaukumā nenodrošina enerģijas pieslēgumu un komunālos pakalpojumus. Lai veiktu nepieciešamos būvdarbus, Izpildītājs pats nodrošina enerģijas pieslēgumu.
2.4.4.	Izpildītājam jānodrošina, ka būvdarbu veikšanas laikā tiks pilnībā ievērotas higiēnas prasības, darba drošības un citi normatīvie dokumenti, kas regulē darbu veikšanu.
2.4.5.	Lokālajā tāmē jāievērtē visi darbu veikšanai nepieciešamie materiāli, algas un mehānismi, iespējamie būvniecības izmaksu sadārdzinājumi, kā arī darbi, kas nav minēti, bet bez kuriem nebūtu iespējama būvdarbu tehnoloģiski pareiza un spēkā esošiem normatīviem atbilstoša veikšana pilnā apmērā. Tāmēs norādītām summām jābūt noapaļotām līdz 2 (diviem) cipariem aiz komata.
2.4.6.	Ekvivalenti. Ja iepirkuma procedūras dokumentos ir norādīts konkrēts preču vai standarta nosaukums vai kāda cita norāde uz specifisku preču izcelsmi, īpašu procesu, zīmolu vai veidu, pretendents var piedāvāt ekvivalentas preces vai atbilstību ekvivalentiem standartiem, kas atbilst iepirkuma procedūras dokumentos noteiktajām prasībām un parametriem un nodrošina prasīto darbību. Pretendents savā piedāvājumā ar ražotāja dokumentāciju vai kompetentas institūcijas izsniegtu apliecinājumu vai izmantojot jebkādus atbilstošus līdzekļus, tajā skaitā Publisko iepirkumu likuma 22.pantā minētos pierādījumus, pierāda, ka piedāvājums ir ekvivalents un apmierina pasūtītāja prasības, kas izteiktas iepirkuma procedūras dokumentos.
2.4.7.	Gadījumā, ja ar Pretendentu tiks noslēgts iepirkuma līgums, Izpildītājs kā būvkomersants Būvniecības informācijas sistēmā reģistrēs šī projekta atbildīgo būvspeciālistu: būvdarbu vadītāju.

2.5.	Garantija
Būvnieks garantē veikto būvdarbu kvalitāti 3 (trīs) gadus pēc būves pieņemšanas ekspluatācijā un novērš garantijas laikā radušos defektus saskaņā ar garantijas laika garantiju un to regulējošiem normatīvajiem aktiem.
3.	PIEDĀVĀJUMS

3.1.	Piedāvājuma iesniegšana
3.1.1.	Piedāvājumi iesniedzami Nīcas novada domē, Bārtas ielā 6, Nīcā, Nīcas pagastā, Nīcas novadā, LV-3473, 16.kabinetā (pie sekretāres) līdz 2019. gada 13.jūnijam plkst. 14.00 Nīcas novada domes darba laikā (skat. 1.1.)
3.1.2.	Ja pretendents piedāvājuma iesniegšanai izmanto citu personu pakalpojumus (nosūta pa pastu vai ar kurjeru), pretendents ir atbildīgs par piedāvājuma piegādi līdz piedāvājumu iesniegšanas vietai līdz noteiktā termiņa beigām.
3.1.3.	Jebkuri piedāvājumi, kurus Iepirkuma komisija saņems pēc pēdējā iesniegšanas termiņa, netiks izskatīti un tiks neatvērti atdoti vai nosūtīti atpakaļ iesniedzējam.
3.1.4.	Pretendents var iesniegt tikai vienu piedāvājumu. 
3.1.5.	Piedāvājums jāiesniedz par 1.kārtas būvniecības darbiem saskaņā ar tāmēm (pielikums Nr.8).
3.1.6.	Pretendenta piedāvājumā norādītās cenas ir līgumcenas.
3.1.7.	Ja attiecībā uz piedāvājumu vai atsevišķām tā daļām nepieciešams ievērot komercnoslēpumu, pretendents to norāda savā piedāvājumā, detalizēti norādot, kura informācija pretendenta piedāvājumā ir komercnoslēpums vai cita ierobežotas pieejamības informācija un normatīvo aktu kas to nosaka. Pretendents nevar prasīt ievērot komercnoslēpumu uz tādu informāciju, kas ir vispārpieejama saskaņā ar normatīvajiem aktiem.

3.2.	Piedāvājuma atvēršana
3.2.1.	Piedāvājumu atvēršana notiek Nīcas novada domē, Bārtas ielā 6, Nīcā, 14. kabinetā tūlīt pēc piedāvājumu iesniegšanas termiņa beigām.
3.2.2.	Piedāvājumu atvēršanas sanāksme notiek slēgtā iepirkumu komisijas sēdē.
3.2.3.	Piedāvājumu noformējuma pārbaudi, Pretendentu atlasi un tehnisko piedāvājumu atbilstības pārbaudi Komisija veic slēgtā sēdē bez Pretendentu un to pārstāvju klātbūtnes.
3.2.4.	Komisijai ir tiesības:
3.2.4.1.	pieprasīt, lai Pretendents iesniedz papildus informāciju vai skaidrojumu par savu piedāvājumu. Saņemot uzaicinājumu sniegt šādu informāciju, Pretendentam tā jāiesniedz 3 (trīs) darba dienu laikā no uzaicinājuma saņemšanas dienas. Komisija var noteikt garāku laiku papildus informācijas vai paskaidrojumu iesniegšanai, ņemot vērā pieprasītās informācijas raksturu un apjomu. 
3.2.4.2.	pārbaudīt Pretendentu atlasei, piedāvājumu atbilstības pārbaudei un izvēlei nepieciešamo informāciju kompetentā institūcijā, publiski pieejamās datu bāzēs vai citos publiski pieejamos avotos. 

3.3.	Piedāvājuma derīguma termiņš:
3.3.1.	Piedāvājumam jābūt spēkā t.i. saistošam Pretendentam (iesniedzējam) ne mazāk kā 5 (piecus) mēnešus vai līdz iepirkuma līguma noslēgšanai, skaitot no nolikuma 3.1.1. punktā noteiktā piedāvājumu iesniegšanas termiņa beigām. Pretendentam, ar kuru tiks noslēgts iepirkuma līgums, piedāvājums derīgs līdz pilnīgai līgumsaistību izpildei. Pretendents piedāvājumam var noteikt ilgāku derīguma termiņu. 
3.3.2.	Ja objektīvu iemeslu dēļ iepirkuma līgumu nevar noslēgt nolikuma 3.3.1. punktā noteiktajā termiņā, pasūtītājs var rakstiski pieprasīt piedāvājuma derīguma termiņa pagarināšanu. Ja pretendents piekrīt pagarināt piedāvājuma derīguma termiņu, nemainot sava piedāvājuma saturu un cenu, tad pretendents 3 (trīs) darba dienu laikā rakstiski paziņo pasūtītājam.

3.4.	Nepamatoti lētu piedāvājumu pārbaude
3.4.1.	Ja Komisija uzskata, ka konkrētais Pretendenta piedāvājums ir nepamatoti lēts, Komisija pirms šī piedāvājuma iespējamās noraidīšanas rakstveidā pieprasa detalizētu paskaidrojumu par būtiskajiem piedāvājuma nosacījumiem.
3.4.2.	Komisija pēc Pretendenta rakstiska pamatojuma saņemšanas pieņem lēmumu par Pretendenta turpmāko dalību iepirkuma procedūrā.

1)	
4.	PRASĪBAS PRETENDENTIEM UN IESNIEDZAMIE DOKUMENTI

Prasība	Iesniedzamais dokuments	
4.1.	Pretendents ir juridiska vai fiziska persona, vai personu apvienība, kas iesniegusi piedāvājumu veikt būvdarbus saskaņā ar Pasūtītāja prasībām.	1)	Pieteikums dalībai iepirkumā (nolikuma 1.pielikums).
2)	Finanšu piedāvājums (nolikuma 2.pielikums).
3)	Koptāme, Kopsavilkuma tāme un Lokālā tāme Nr. 1-1, kas izstrādāta atbilstoši Ministru kabineta 2017.gada 3.maija noteikumiem Nr.239 “Noteikumi par Latvijas būvnormatīvu LBN 501-17 “Būvizmaksu noteikšanas kārtība” (nolikuma 8. pielikums), papildus tāmes jāiesniedz arī xls vai xlsx formātā CD vai USB zibatmiņā.	
4.2.	Pretendents ir reģistrēts, licencēts un/vai sertificēts atbilstoši attiecīgās valsts normatīvo aktu prasībām un ir tiesīgs veikt Pasūtītājam nepieciešamos darbus.	1)	Komisija pārliecinās par pretendenta reģistrācijas faktu, saņemot izziņas Elektronisko iepirkumu sistēmā (https://www.eis.gov.lv/).
2)	Komisija pārbauda pretendenta tiesības veikt attiecīgos darbus (projektēšana, būvdarbi, autoruzraudzība) Būvniecības informācijas sistēmā (https://www.bis.gov.lv/).
3)	Ārvalstī reģistrētam pretendentam, kas nav reģistrēts Uzņēmumu reģistrā un/vai Būvkomersantu reģistrā, jāpievieno attiecīgos faktus apliecinoši dokumenti (kopijas).	
4.3.	Pretendentam iepriekšējo 5 (piecu) gadu laikā līdz piedāvājumu iesniegšanas termiņa beigām ir pieredze vismaz 1 (viena) līdzīga rakstura un apjoma* līguma izpildē, ar kopējo līgumcenu, kas nav mazāka par EUR 30 000,00 (trīsdesmit tūkstoši euro). Darbi ir pilnībā pabeigti un nodoti ekspluatācijā atbilstoši normatīvo aktu prasībām.

*par līdzīga rakstura un apjoma darbiem uzskatāmi tādi būvdarbi, kuru ietvaros ir veikta koka laipu un/vai skatu platformas būvniecība	1)	Informācija par iepriekšējo pieredzi (nolikuma 3.pielikums). 
2)	Lai apliecinātu Pretendenta pieredzes atbilstību prasītajam, piedāvājumam pievieno dokumentu, kas apstiprina būvobjekta nodošanu ekspluatācijā.	
4.4.	Pretendenta rīcībā ir sertificēts speciālists ēku būvdarbu vadīšanā, kuram iepriekšējo 5 (piecu) gadu laikā līdz piedāvājumu iesniegšanas termiņa beigām) ir vismaz 1 (viena) pieredze teritorijas labiekārtošanas projekta realizēšanā par kopējo būvdarbu līgumcenu, kas nav mazāka par EUR 30 000,00 (trīsdesmit tūkstoši euro).	1)	Informācija par iepriekšējo pieredzi (nolikuma 3.pielikums).
2)	Informācija par līguma izpildi (nolikuma 4.pielikums).
3)	Par atbildīgā būvdarbu vadītāja norādīto pieredzes objektu pievieno dokumentu, kas apstiprina minētā būvdarbu vadītāja pieredzi objektā.
4)	Ja minētais būvdarbu vadītājs nav pretendenta vai tā piesaistītā apakšuzņēmēja darbinieks, pretendents piedāvājumam pievieno piesaistītā speciālista pašrocīgi parakstītu apliecinājumu (nolikuma 5. pielikums) par dalību līguma izpildē konkrētā pozīcijā, ja iepirkuma procedūras rezultātā līguma slēgšanas tiesības tiks piešķirtas pretendentam.
5)	Komisija pārbauda speciālista tiesības veikt attiecīgos darbus (ēku būvdarbu vadīšana) Būvniecības informācijas sistēmā (https://www.bis.gov.lv/). 
	
4.5.	Pretendents var balstīties uz citu personu saimnieciskajām un finansiālajām iespējām, ja tas ir nepieciešams konkrētā līguma izpildei, neatkarīgi no savstarpējo attiecību tiesiskā rakstura.
Šajā gadījumā pretendents un persona, uz kuras saimnieciskajām un finansiālajām iespējām tas balstās, ir solidāri atbildīgi par iepirkuma līguma izpildi. 	Pretendents pierāda Komisijai, ka viņa rīcībā būs nepieciešamie resursi, iesniedzot šo personu apliecinājumu par sadarbību konkrētā līguma izpildē (nolikuma 6. pielikums), kurā norādīts, ka persona, uz kuras iespējām un resursiem pretendents balstās, uzņemas solidāro atbildību par iepirkuma līguma izpildi.	
4.6.	Pretendents var balstīties uz citu personu tehniskajām un profesionālajām iespējām, ja tas ir nepieciešams konkrētā iepirkuma līguma izpildei, neatkarīgi no savstarpējo attiecību tiesiskā rakstura. 
Pretendents, lai apliecinātu profesionālo pieredzi vai pasūtītāja prasībām atbilstoša personāla pieejamību, var balstīties uz citu personu iespējām tikai tad, ja šīs personas veiks būvdarbus vai sniegs pakalpojumus, kuru izpildei attiecīgās spējas ir nepieciešamas.	Pretendents pierāda Komisijai, ka tā rīcībā būs nepieciešamie resursi, iesniedzot šo personu apliecinājumu (nolikuma 6. pielikums) par nepieciešamo resursu nodošanu pretendenta rīcībā.	
4.7.	Pretendenta piesaistītajiem apakšuzņēmējiem ir visi nepieciešamie sertifikāti, licences un atļaujas norādīto darba daļu veikšanai. Informācija jānorāda par tiem apakšuzņēmējiem, kuriem nododamā darba daļa ir vismaz 10% (desmit procenti) no apjoma.	1)	Informācija par līguma izpildi (nolikuma 4.pielikums).
2)	Apakšuzņēmēja apliecinājums (nolikuma 7.pielikums).	
4.8.	Pretendenta rīcībā ir visi nepieciešamie resursi savlaicīgai un kvalitatīvai līguma izpildei.	Informācija par līguma izpildi (nolikuma 4.pielikums), kur pretendents norāda: 

1)	vai līguma izpildei plānots piesaistīt apakšuzņēmējus (sniedz informāciju par līguma izpildei piesaistītajiem apakšuzņēmējiem);
2)	piesaistītos speciālistus, to pienākumus un saistību ar pretendentu;
3)	citus līguma izpildei nepieciešamos resursus.
	
4.9.	Ja piedāvājumu iesniedz piegādātāju apvienība, piedāvājuma dokumentus paraksta atbilstoši piegādātāju savstarpējās vienošanās nosacījumiem. 	Piedāvājumam pievieno visu apvienības dalībnieku parakstītu vienošanos par kopīga piedāvājuma iesniegšanu. Vienošanās dokumentā jānorāda katra apvienības dalībnieka līguma daļa, atbildības sadalījums starp apvienības dalībniekiem, tiesības un pienākumi iesniedzot piedāvājumu, kā arī attiecībā uz iespējamo līguma slēgšanu.	
4.10.	Pretendentam jāiesniedz atlases dokumenti par katru apvienības dalībnieku. Uz katru apvienības dalībnieku attiecas nolikuma 4.2. punkts un 4.11. punkts, bet pārējos nolikuma punktos izvirzītās prasības jāizpilda piegādātāju apvienībai kopumā, ņemot vērā tās pienākumus iespējamā līguma izpildē.		
4.11.	Uz pretendentu neattiecas Publisko iepirkumu likuma 9.panta astotajā daļā noteiktie izslēgšanas nosacījumi.	
Komisija pārbauda, ievērojot Publisko iepirkumu likuma 9.panta noteikto kārtību.

5.	IEPIRKUMA PROCEDŪRAS DOKUMENTI UN PAPILDUS INFORMĀCIJA

5.1.	Nolikumam ar pielikumiem ir nodrošināta tieša un brīva elektroniskā pieeja Nīcas novada mājas lapā www.nica.lv sadaļā “Pašvaldība, “Iepirkumi”, “Publiskie iepirkumi”: https://www.nica.lv/lv/publiskie-iepirkumi-1/
5.2.	Jebkura papildu informācija, kas tiks sniegta saistībā ar šo iepirkuma procedūru, tiks publicēta pasūtītāja mājas lapā pie nolikuma. Ieinteresētajam pretendentam ir pienākums sekot līdzi publicētajai informācijai. Pasūtītājs nav atbildīga par to, ja kāda ieinteresētā persona nav iepazinusies ar informāciju, kam ir nodrošināta brīva un tieša elektroniskā pieeja.
5.3.	Ja pretendents ir laikus pieprasījis papildu informāciju par iepirkuma procedūras dokumentos iekļautajām prasībām, Komisija to sniedz triju darbdienu laikā, bet ne vēlāk kā četras dienas pirms pieteikumu un piedāvājumu iesniegšanas termiņa beigām.
5.4.	Papildus informāciju Komisija nosūta pretendentam, kas uzdevis jautājumu, un vienlaikus ievieto šo informāciju pasūtītāja profilā, kur ir pieejami iepirkuma procedūras dokumenti, norādot arī uzdoto jautājumu.

6.	PRASĪBAS PIEDĀVĀJUMU NOFORMĒŠANAI

6.1.	Pretendentam jāiesniedz:
6.1.1.	piedāvājuma 1 (vienu) oriģinālu drukātā veidā;
6.1.2.	piedāvājuma 1 (vienu) kopiju drukātā veidā;
6.1.3.	uz elektroniskā datu nesēja (CD vai USB zibatmiņā) jāiesniedz tāmes (8.pielikums) xls vai xlsx formātā. 
6.2.	Visai iesniedzamajai dokumentācijai jābūt cauršūtai (caurauklotai ar diegu, lai nebūtu brīvi nomaināmas lapas) un šuvuma vietā jābūt pretendenta paraksttiesīgās vai pilnvarotās personas parakstam, norādītam cauršūto lapu skaitam.
6.3.	Pretendents drīkst iesniegt tikai vienu piedāvājuma variantu. Ja pretendents iesniegs vairākus piedāvājuma variantus, tie visi tiks atzīti par nederīgiem.
6.4.	Pretendentam jāiesniedz dokumenti, kas aizpildīti atbilstoši nolikumam klāt pievienotajām veidlapām.
6.5.	Visām izmaksām piedāvājumā jābūt uzrādītām euro (EUR), noapaļojot līdz 2 (diviem) cipariem aiz komata.
6.6.	Pretendentam piedāvājums jāiesniedz latviešu valodā. Ja piedāvājumā iekļaujamā informācija ir citā valodā, pretendents pievieno tulkojumu latviešu valodā, kas sagatavots atbilstoši normatīvajiem aktiem par kārtību, kādā apliecināmi dokumentu tulkojumi valsts valodā.
6.7.	Pretendents iesniedz parakstītu piedāvājumu. Parakstītam jābūt katram piedāvājumā iekļautajam oriģinālajam dokumentam.
6.8.	Dokumentus pašrocīgi paraksta pretendenta paraksttiesīgā amatpersona vai pilnvarota persona. Ja dokumentus paraksta pilnvarotā persona, piedāvājumam pievieno attiecīgās pilnvaras apliecinātu kopiju, ko iekļauj (iešuj) pretendenta atlases dokumentos.
6.9.	Iesniedzot piedāvājumu, pretendents ir tiesīgs visu iesniegto dokumentu atvasinājumu, un tulkojumu pareizību apliecināt ar vienu apliecinājumu atbilstoši normatīvajiem aktiem par kārtību, kādā apliecināmi dokumentu atvasinājumi.
6.10.	Pretendents pirms piedāvājumu iesniegšanas termiņa beigām var grozīt vai atsaukt iesniegto piedāvājumu.
6.11.	Komisija pieņem izskatīšanai tikai tos piedāvājumus, kas noformēti tā, lai piedāvājumā iekļautā informācija nebūtu pieejama līdz piedāvājumu atvēršanas brīdim. Ja piedāvājums nav atbilstoši noformēts, piedāvājums atdodams tā iesniedzējam un piedāvājuma saņemšanu nereģistrē.
6.12.	Komisija pieņem Eiropas vienoto iepirkuma procedūras dokumentu (turpmāk – ESPD) kā sākotnējo pierādījumu atbilstībai iepirkuma procedūras dokumentos noteiktajām pretendentu atlases prasībām. Ja pretendents izvēlējies iesniegt ESPD, lai apliecinātu, ka tas atbilst iepirkuma procedūras dokumentos noteiktajām pretendentu atlases prasībām, tas iesniedz šo dokumentu arī par katru personu, uz kuras iespējām tas balstās, lai apliecinātu, ka tā kvalifikācija atbilst iepirkuma procedūras dokumentos noteiktajām prasībām, un par tā norādīto apakšuzņēmēju, kura veicamo būvdarbu vērtība ir vismaz 10 procenti no iepirkuma līguma vērtības. Piegādātāju apvienība iesniedz atsevišķu ESPD par katru tās dalībnieku. Pretendents var Komisijai iesniegt ESPD, kas ir bijis iesniegts citā iepirkuma procedūrā, ja apliecina, ka tajā iekļautā informācija ir pareiza.
6.13.	Pretendentam piedāvājums jāiesniedz slēgtā aploksnē, kas adresēta:

Saņēmējs:
Nīcas novada dome 
Bārtas iela 6, Nīca, Nīcas pag., Nīcas nov., LV-3473

Piedāvājums iepirkumam “ Būvdarbi projektā “Dabas parka "BERNĀTI" dabas aizsardzības plāna apsaimniekošanas pasākumu ieviešana”

  (identifikācijas numurs NND/2019/06)

Neatvērt pirms piedāvājumu atvēršanas sanāksmes sākuma!

I
Iesniedzējs:
<Pretendenta nosaukums, reģistrācijas numurs, adrese>
<Kontaktpersonas vārds, uzvārds, tālruņa numurs>

7.	PIEDĀVĀJUMA IZVĒRTĒŠANAS KRITĒRIJS

7.1.	Pamatojoties uz Publisko iepirkumu likuma 51. pantu, Komisija piešķir līguma slēgšanas tiesības saimnieciski visizdevīgākajam piedāvājumam, kuru nosaka, ņemot vērā tikai piedāvāto kopējo cenu.
7.2.	Komisija izvēlas piedāvājumu ar viszemāko cenu, kas atbilst nolikuma un tā pielikumu prasībām, nav atzīts par nepamatoti lētu.
7.3.	Ja atbilstoši noteiktajam piedāvājuma izvērtēšanas kritērijam novērtējums ir vienāds, uzvarētājs tiek noteikts izlozes kārtībā, slēgtās aploksnēs, ievietojot pretendentu nosaukumus.
7.4.	Pasūtītājs var izbeigt iepirkumu bez rezultāta, ja konstatē, ka piedāvātā finanšu līgumcena ir lielāka nekā pasūtītāja finanšu iespējas.
7.5.	Pasūtītājs var izbeigt iepirkumu bez rezultāta, ja iesniegti iepirkuma nolikumā noteiktajām prasībām neatbilstoši piedāvājumi vai vispār nav iesniegti piedāvājumi.

8.	LĪGUMA SLĒGŠANA

8.1.	Pasūtītājam, izvērtējot savas attiecīgā brīža finanšu iespējas, ir tiesības līgumu neslēgt, izbeidzot iepirkumu bez rezultāta.
8.2.	Ja izraudzītais pretendents atsakās slēgt iepirkuma līgumu ar pasūtītāju vai pasūtītāja paziņojumā par iepirkuma līguma slēgšanu norādītajā termiņā neierodas slēgt līgumu, Komisijai ir tiesības pieņemt pamatotu lēmumu slēgt iepirkuma līgumu ar citu Pretendentu, kas atbilst visām nolikumā izvirzītajām prasībām un kura finanšu piedāvājums ir nākamais saimnieciski izdevīgākais attiecīgajam iepirkumam. 
8.3.	Pirms lēmuma pieņemšanas par līguma noslēgšanu ar nākamo pretendentu, kurš piedāvājis nākamo saimnieciski izdevīgāko piedāvājumu, pasūtītājs, ja nepieciešams, ir tiesīgs pieprasīt no nākamā pretendenta apliecinājumu un, ja nepieciešams, pierādījumus, ka tas nav uzskatāms par vienu tirgus dalībnieku kopā ar sākotnēji izraudzīto pretendentu.
8.4.	Triju darbdienu laikā pēc lēmuma pieņemšanas pasūtītājs informē visus pretendentus par iepirkumā izraudzīto pretendentu, kā arī savā mājaslapā internetā nodrošina brīvu un tiešu elektronisku pieeju minētajam lēmumam. Pasūtītājs (3) triju darbdienu laikā pēc pretendenta pieprasījuma saņemšanas izsniedz vai nosūta pretendentam minēto lēmumu.
8.5.	Iepirkuma līgumu slēdz ne agrāk kā ar dienu, kad pieņemts lēmums par iepirkuma procedūras rezultātiem. 
8.6.	Pasūtītājs savā mājas lapā publicēs Iepirkuma Līguma vai tā grozījumu tekstu ne vēlāk kā (10) desmit darbdienu laikā, kad stājas spēkā Iepirkuma līgums vai tā grozījumi, atbilstoši normatīvajos aktos noteiktajai kārtībai ievērojot komercnoslēpuma aizsardzības prasības. Iepirkuma līguma un tā grozījumu teksts būs pieejams Pasūtītāja mājas lapā visa Iepirkuma līguma darbības laikā, bet ne mazāk kā 36 mēnešus pēc iepirkuma līguma spēkā stāšanās dienas.
8.7.	Noslēgtie iepirkuma līgumi, kā arī visi tā pielikumi, grozījumi un papildinājumi ir brīvās pieejamības informācija saskaņā ar Publisko iepirkumu likumu.
8.8.	Piedāvājumu nodrošinājums un saistību izpildes nodrošinājums – netiek prasīts. 
8.9.	Jebkuri noteikumi, tiesības, pienākumi, kas nav atrunāti šajā Nolikumā, tiek izskatīti atbilstoši Publisko iepirkumu likumam.

9.	PIELIKUMI

1.pielikums	Pieteikums dalībai iepirkumā (veidlapa)	
		
2.pielikums	Finanšu piedāvājums (veidlapa)	
		
3.pielikums	Informācija par iepriekšējo pieredzi (veidlapa)	
		
4.pielikums	Informācija par līguma izpildi (veidlapa)	
		
5.pielikums	Piesaistītā speciālista apliecinājums (veidlapa)	
		
6.pielikums	Personas, uz kuras iespējām pretendents balstās, apliecinājums (veidlapa)	
		
7.pielikums	Apakšuzņēmēja apliecinājums (veidlapa)	
		
8.pielikums	Koptāme, Kopsavilkuma tāme un Lokālā tāme Nr.1-1 (veidlapas)	
		
9.pielikums	Būvprojekts	
		
10.pielikums	Būvdarbu līgumprojekts	
		
11.pielikums	Vērtēšanas nosacījumi